open-index/open-wikipedia-markdown huggingface dataset:
Grécke národné futsalové družstvo mužov

**Grécke národné futsalové družstvo mužov** je národné družstvo mužov, ktoré reprezentuje Grécko v medzinárodných futsalových súťažiach a priateľských zápasoch. Funguje pod záštitou *Ellinikí Podosfairikí Omospondía* (EPO). Prvý medzinárodný zápas odohralo v roku 1998. Vo februári 2017 mu patrilo vo svetovom futsalovom rebríčku 74. miesto. 

## Vrcholné podujatia
Na majstrovstvá sveta FIFA sa gréckemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné piate, keď prehralo všetky stretnutia. V ďalších 2 kvalifikáciách zvíťazilo iba v jedinom zápase a do play-off nepostúpilo. V kvalifikácii na MS 2012 muselo hrať Grécko už predkvalifikačné kolo, v ktorom vyhralo vyhralo 2 zápasy, ale vinou horších vzájomných zápasov sa neprebojovalo medzi 2 postupujúce družstvá.  

Rovnako sa grécke družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú v roku 1998 na ME 1999. V prvých dvoch nebodovalo vôbec, rovnako ako aj v kvalifikácii na ME 2007. Preto muselo v roku 2009 absolvovať už predkvalifikačné kolo, ktoré aj jasne vyhralo a postúpilo do hlavnej kvalifikácie. V nej však bodovalo iba v jednom zápase. V predposlednej kvalifikácii, na ME 2012, muselo hrať opäť už predkvalifikáciu. Tentoraz v nej dokázalo iba raz remizovať, skončilo na 3. priečke v skupine a vyššie sa neprebojovalo. V kvalifikácii na ME 2014 s prehľadom postúpilo do hlavnej kvalifikácie a tam dokázalo prekvapujúco zdolať , čo však stačilo iba na 3. miesto v skupine.

V roku 2010 sa družstvo zúčastnilo prvého ročníka Stredozemného pohára; v boji o celkové 10. miesto na turnaji prehralo až po penaltách so susedom z . 

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

;Stredozemný pohár
* 2010: 10. miesto

## Referencie

## Pozri aj
* Grécke národné futbalové mužstvo

## Externé odkazy
* Oficiálna stránka Ellinikí Podosfairikí Omospondía  
* Futsalový portál futsalhellas.com 
* Futsalový portál futsal.gr  
* Zápasy družstva na futsalplanet.com  
* Grécke družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Enrique Peña Nieto

**Enrique Peña Nieto** (* 20. júl 1966, Atlacomulco, Mexiko) bol 57. prezidentom Mexika. Je členom sociálno-demokratickej Inštitucionálnej revolučnej strany (*Institutional Revolutionary Party*). Vo funkcii prezidenta ho vystriedal 1. decembra 2018 Andrés Manuel López Obrador.

## Kariéra
V roku 1984 sa stal členom Inštitucionálnej revolučnej strany. V roku 1999 začal pracovať pre svojho bratranca, Artura Montiela Rojasa, ktorý bol guvernérom štátu Mexiko. V roku 2005 sa guvernérom tohto štátu stal sám a funkciu zastával do roku 2011.

### Prezidentské voľby 2012
V júlu 2012 Nieto získaním 38 percent hlasov zvíťazil v prezidentských voľbách. V jeho osobe sa tak k moci vrátila Inštitucionálna revolučná strana, ktorej členmi boli mexickí prezidenti po viac než sedem desaťročí v rozmedzí rokov 1928–2000.

Svojimi oponentmi je však Nieto obviňovaný z dohody s hlavnou televíznou spoločnosťou *[[Televisa]]*, ktorá o ňom behom prezidentskej kampane podľa nich informovala len pozitívne a preferovala ho pred ostatnými kandidátmi. V kampani taktiež „zmätene bľabotal“, keď sa ho pýtali na jeho tri najobľúbenejšie knihy; dokázal menovať len Bibliu. Mexický spisovateľ Carlos Fuentes tak o ňom prehlásil, že „kvôli svojmu ignorantstvu stratil právo stať sa prezidentom“.

Od svého zvolenia čelí Peña Nieto protestom. Ich dôvodom sa stali plánované reformy, obavy z potlačovania opozície alebo kontroly médií. Aktívne voči nemu vystupuje študentské hnutie *Yo Soy 132*, ktoré ho po voľbách obvinilo z kupovania hlasov.

### Osobný život
Jeho prvou manželkou bola Mónica Pretelini (1963–2007), s ktorou mal tri deti. V januári 2007 utrpela epileptický záchvat, na dôsledky ktorého zomrela. Behom tohto manželstva sa mu z iných vzťahov narodili dve ďalšie deti, z ktorých jedno neskôr zomrelo. Jeho druhou ženou sa v roku 2010 stala Angélica Rivera, herečka známa z telenoviel, napr. *[[Čistá láska]]*.

## Referencie

## Iné projekty

## Zdroj

Kategória:Mexickí politici
Kategória:Prezidenti Mexika
Kategória:Rytieri veľkokríža Radu za zásluhy Talianskej republiky
Kategória:Rytieri Rádu slona
TV Dalmacija

**TV Dalmacija** (doslova *TV Dalmácia*) je lokálna chorvátska televízia, ktorá vysiela od 28. mája 2001. Jej hlavné stredisko je na športovom štadióne Poljude v Splite. Televízia vysiela od Trogira na severe až na juh po Makarsku pre približne 310 000 potencionálnych divákov, žanrovo všetky typy relácií.

Kategória:Televízne stanice v Chorvátsku
Židia v Nórsku

[náhľad|Synagóga v [Oslo|Osle]]
**[[Židia]] v [[Nórsko|Nórsku]]** sú jednou z najmenších etnických a náboženských minorít v Nórsku. V Nórsku žije približne 1400 Židov, z toho 900 v Osle. Malá židovská komunita sa nachádza aj v Trondheime.

## Dejiny a súčasnosť
Prvá nórska ústava (*Grunnloven* - 1814) Židom (a Jezuitom) zakazovala vstup do krajiny. Dotyčný paragraf bol zrušený v roku 1851 (Jezuitom bol však vstup umožnený až zmenou ústavy v roku 1956). V novšej dobe prišlo do Nórska najviac Židov zo Strednej a Východnej Európy, a to v druhej polovici 19. storočia.

Pred nemeckou okupáciou, ktorá započala 9. apríla 1940, žilo v Nórsku približne 1800 Židov. Asi 770 ich bolo za 2. svetovej vojny odvlečených do Osvienčimu, z ktorých prežilo len 34 ľudí. Približne tisícke sa podarilo na dobu vojny utiecť do neutrálneho Švédska.

Po 2. svetovej vojne tak v Nórsku zostalo len cca 800 Židov. Dôsledkom antisemitizmu predovšetkým v Poľsku v roku 1967 sa však ich počet opäť zvýšil na súčasných cca 1400.

## Najsevernejšia synagóga
Najväčšia synagóga sa nachádza v Osle a najmenšia v Trondheime (63° 25' s. š.), ktorá je považovaná za najsevernejšie položenú synagógu na svete.

## Zdroj
* 

## Externé odkazy
* Jewish Virtual Library - Nórsko  

Kategória:Etniká, národy a národnosti v Nórsku
Kategória:Náboženstvo v Nórsku
Nórsko
Nórsko
A Pallas nagy lexikona

náhľad|A Pallas nagy lexikona

**A Pallas nagy lexikona** (doslova *Pallasov/Pallasin veľký lexikon*) je univerzálna veľká encyklopédia v maďarskom jazyku, ktorá prvýkrát vyšla v Budapešti na konci 19. storočia. Je prvou encyklopédiou v maďarčine, ktorá nebola založená na preklade z iných jazykov. 

Postupne vychádzala rokoch 18931897 v Budapešti vo vydavateľstve *A Pallas Irodalmi és Nyomdai Rt.* (doslova *Pallas - literárna a vydavateľská a.s.*). V roku 1900 boli vydané dva diely doplnkov. Encyklopédia takto dosiahla celkovo 18 zväzkov obsahujúcich vyše 150 000 hesiel. Hlavným redaktorom bol József Bokor. Autormi boli renomovaní uhorskí vedci, z ktorých veľká časť bola členmi Uhorskej akadémie vied. Na jej tvorbe sa zúčastnilo viac ako 300 autorov, medzi nimi aj viacerí slovenskí ako napr. Kornel Divald. 

V roku 1911 prevzala encyklopédiu spoločnosť *Révai Testvérek Rt.* (doslova *Bratia Révaiovci a.s.*) a následne ju vydali pod názvom *Révai Nagy Lexikona*. V 20. a 30. rokoch 20. storočia dosiahla v Maďarsku veľkú popularitu. Posledné vydanie vyšlo v roku 1935 v 21 zväzkoch.

V roku 1998 spoločnosť *Arcanum Adatbázis Kft* encyklopédiu kompletne zdigitalizovala a predávala na CD-nosičoch.

Encyklopédia je dostupná na internete prostredníctvom projektu Magyar Elektronikus Könyvtár (MEK; Maďarská elektronická knižnica) Krajinskej Széchényiho knižnice.

## Iné projekty

## Externé odkazy
*A Pallas nagy lexikonadostupné vo formáte html, pdf a doc
*Doplnky (dva zväzky)dostupné vo formáte pdf a DjVu

## Zdroj

Kategória:Maďarské encyklopédie
Kategória:Knihy z 1893
The Red Apple

**The Red Apple** je výšková budova na rotterdamskom ostrove Wijnhaven. So svojou výškou 124 metrov sa radí medzi najvyššie budovy Rotterdamu. 

Budova bola postavená v rokoch 2005 - 2009 podľa návrhov spoločnosti KCAP a holandského architekta Jana des Bouvrieho. V roku 2008 dosiahla plnej výšky 124 metrov. V budove je 38 poschodí, 6 výťahov a 200 apartmánov.

Pri budove sa nachádza budova *Kopblok* s výškou 53 metrov, v ktorej sa nachádza ďalších 79 apartmánov a kancelárie. V oboch budovách sú okrem apartmánov a kancelárií aj obchody.

## Iné projekty

## Referencie

## Zdroj

Kategória:Architektúra z 2009
Kategória:Výškové budovy v Holandsku
Kategória:Výškové budovy v Rotterdame
Kategória:Rotterdam
Zoologická záhrada Kodaň

náhľad|Vstup do ZOO
**Kodanská zoologická záhrada** (dán. *København Zoo*) je zoologická záhrada v Kodani, hlavnom meste Dánska.

Založili ju roku 1859 a je jednou z najstarších ZOO v Európe. Rozloha je 110 000 m² a nachádza sa v obci Frederiksberg. So svojou návštevnosťou 1 milión návštevníkov je najnavštevovanejšou ZOO v Dánsku. Je súčasťou viacerých európskych chovných programov.

## Iné projekty

Kategória:Zoologické záhrady v Dánsku
Kategória:Stavby v Kodani
Čakra (zbraň)

**Čakra** alebo **čakram** je kovový kruh, ktorý bol používaný ako vrhacia zbraň v Indii po mnoho storočí. Sikhovia, ktorí sa stali bojovníci pod vedením guru Gobinda Singha, používali účinne čakry v boji proti Mogulskej dynastii. Čakra má históriu, ktorá je stará ako indická civilizácia sama. Jeho používanie je spomenuté aj v indických mýtoch a legendách, napríklad v epose Mahábhárata.

thumb|Súbor čakramov na turbane.

Súbor čakier sa nosila na turbane. Malá čakra sa nazýva Quoit a mala obvykle priemer 15 - 20 cm. Mala ostrú vonkajšiu hranu a pred vrhnutím sa roztočila na ukazováku bojovníka, ktorý ukazovák zasunul, aby uvoľnil čakru. Čakra mohla byť vrhaná pomerne presne do vzdialenosti 60 – 100 metrov. Čakra mohla mať hladké aj vrúbkované ostrie.

## Referencie

## Iné projekty

Kategória:Chladné zbrane
Kategória:Sanskritské výrazy
Kategória:Vrhacie zbrane
Kategória:Sikhizmus
Macedónske národné futsalové družstvo mužov

**Macedónske národné futsalové družstvo mužov** je národné družstvo mužov, ktoré reprezentuje Severné Macedónsko v medzinárodných futsalových súťažiach a priateľských zápasoch. Funguje pod záštitou *Fudbalska Federacija na Makedonija* (FFM). Prvý medzinárodný zápas absolvovalo v roku 1999. Vo februáru 2016 mu patrilo vo svetovom futsalovom rebríčku 38. miesto. 

## Vrcholné podujatia
Na majstrovstvá sveta FIFA sa macedónskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine predposledné štvrté, keď vyhralo iba zápas nad . V ďalších 2 kvalifikáciách skončilo zakaždým tretie a do play-off nepostúpilo. V kvalifikácii na MS 2012 muselo hrať Severné Macedónsko už predkvalifikačné kolo, ktoré s prehľadom doma zvíťazilo a postúpilo do hlavnej kvalifikácie. V nej však už všetky zápasy prehralo a skončilo na nepostupovej 4. priečke.

Rovnako sa macedónske družstvo neprebojovalo ani na majstrovstvá Európy UEFA. Absolvovalo 7 kvalifikácií, prvú v roku 2000 na ME 2001. V prvých štyroch bodovalo vždy iba v jedinom zápase a zakaždým skončilo na nepostupovom 3. mieste. V kvalifikácii na ME 2012, muselo hrať už predkvalifikáciu. Skupinu organizovalo Severné Macedónsko, a macedónske družstvo z nej hladko postúpilo do hlavnej fázy kvalifikácie. V nej však iba remizovalo s domácim  a skončilo v skupine posledné. O 2 roky neskôr, v kvalifikácii na ME 2014, skončilo v hlavnej kvalifikácii o 1 priečku vyššie.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Macedónske národné futbalové mužstvo

## Externé odkazy
* Oficiálna stránka Fudbalska Federacija na Makedonija   
* Zápasy družstva na futsalplanet.com  
* Macedónske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Marathónios

**Marathónios** (, ) je v gréckej mytológii nástupca sikyónskeho kráľa Orthopola.

Po smrti sikyónskeho kráľa Orthopola sa jeho následníkom stal Marathónios. Podľa starovekého autora Hieronyma nastúpil na trón okolo roku 1560 pred Kr. a jeho vláda trvala až do roku 1530 pred Kr. Antický autor Pausanias, ktorý píše aj o kráľoch Sikyónu sa o kráľovi Marathóniovi nezmieňuje. Pausanias zaznamenal, že Orthopolis mal dcéru Chrysorthu, ktorá mala s bohom Apolónom syna Koróna a podľa niektorých písomných záznamov bol práve Korónos následníkom trónu v Sikyóne. Väčšina antických autorov však uvádza, že po Orthopolovi a po 30 ročnej vláde jeho nástupcu Marathónia sa kráľom v Sikyóne stal Marathios.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Bulharské národné futsalové družstvo mužov

**Bulharské národné futsalové družstvo mužov** je národné družstvo mužov, ktoré reprezentuje Bulharsko v medzinárodných futsalových súťažiach a priateľských zápasoch. Funguje pod záštitou *Bulgarski Futbolen Sujuz* (BFS). Prvý medzinárodný zápas odohralo v roku 2002. Vo februári 2017 mu patrilo vo svetovom futsalovom rebríčku 96. miesto. 

## Vrcholné podujatia
Na majstrovstvá sveta FIFA sa bulharskému družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky stretnutia. V kvalifikácii na MS 2012 muselo hrať Bulharsko už predkvalifikačné kolo, v ktorom skončilo na 1. mieste, keď organizovalo skupinu a prebojovalo sa do hlavnej kvalifikácie. V nej však prehralo všetky zápasy a skončilo v skupine posledné.

Rovnako sa bulharské družstvo neprebojovalo ani na majstrovstvá Európy UEFA. Absolvovalo 5 kvalifikácií, prvú až v roku 2004 na ME 2005. Od začiatku muselo hrať už v predkvalifikačnom kole, z ktorého sa nikdy do hlavnej kvalifikácie neprebojovalo. 3-krát skupinu predkvalifikácie aj organizovalo, kým pri tej prvej v roku 2004 skončilo posledné bez bodu, o 4 roky neskôr získalo 4 body a skončilo v skupine druhé, rovnako ako aj v kvalifikácii na ME 2012. V kvalifikácii na ME 2014 skončilo v predkvalifikačnej skupine, ktorú organizovalo opäť Bulharsko, až na treťom mieste a nepostúpilo ďalej.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Bulharské národné futbalové mužstvo

## Externé odkazy
* Oficiálna stránka Bulgarski Futbolen Sujuz  
* Zápasy družstva na futsalplanet.com  
* Bulharské družstvo v kvalifikácii na MS 2016 na oficiálnej stránke UEFA 
* Bulharský futsalový portál  

Kategória:Národné futsalové družstvá
Futsal
Národné
Albánske národné futsalové družstvo mužov

**Albánske národné futsalové družstvo mužov** je národné družstvo mužov, ktoré reprezentuje Albánsko v medzinárodných futsalových súťažiach a priateľských zápasoch. Funguje pod záštitou *Federata Shqiptare e Futbollit* (FSHF). Prvý medzinárodný zápas odohralo v roku 2003. Vo februári 2016 mu patrilo vo svetovom futsalovom rebríčku 82. miesto. 

## Vrcholné podujatia
Na majstrovstvá sveta FIFA sa albánskemu družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď oba zápasy vysoko prehralo. O 4 roky neskôr zaznamenalo najlepšie výsledky v kvalifikácii, keď skončilo v skupine druhé po víťazstvách nad  a . V kvalifikácii na MS 2012 muselo hrať Albánsko už predkvalifikačné kolo, v ktorom skončilo na nepostupovom 2. mieste. Remizovalo v ňom s  a vyhralo nad . Rozhodujúci duel s  však nezvládlo.

Rovnako sa albánske družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú v roku 2004 na ME 2005. Od začiatku muselo hrať už v predkvalifikačnom kole, z ktorého sa nikdy do hlavnej kvalifikácie neprebojovalo. Hneď prvú predkvalifikačnú skupinu organizovalo práve Albánsko a albánske družstvo v nej skončilo druhé len o skóre za Gréckom. Blízko k postupu malo aj v kvalifikácii na ME 2012, kde dokázalo dvakrát zvíťaziť, avšak vysoko prehralo s Fínmi. V kvalifikácii na ME 2014 prehralo všetky zápasy a rovnako ako v kvalifikácii na ME 2007, skončilo v predkvalifikačnej skupine posledné. 

V roku 2010 sa družstvo zúčastnilo prvého ročníka Stredozemného pohára; v boji o celkové 11. miesto na turnaji porazilo družstvo  . 

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

;Stredozemný pohár
* 2010: 11. miesto

## Referencie

## Pozri aj
* Albánske národné futbalové mužstvo

## Externé odkazy
* Oficiálna stránka Federata Shqiptare e Futbollit   
* Zápasy družstva na futsalplanet.com  
* Albánske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Schaffhausen (kantón)

**Schaffhausen** (, , ) je nemeckojazyčný kantón. Jeho hlavným mestom je Schaffhausen. Nachádza sa v severovýchodnom Švajčiarsku. Je rozdelený na 27 obcí.

Schaffhausen je 8. najmenej ľudnatý a 7. najmenší kantón vo Švajčiarsku.

## Geografia
Schaffhausen je najsevernejším kantónom Švajčiarska. S výnimkou malej časti Stein am Rhein a pešej cesty leží celý na sever od Rýna. Takmer úplne je obklopený Nemeckom a obsahuje nemeckú exklávu Büsingen am Hochrhein. Na juhu hraničí s kantónmi Zürich a Thurgau, najmä prostredníctvom Rýnu. Celková dĺžka hraníc je 185,4 km, z toho s Nemeckom (vrátane enklávy Büsingen) 151,8 km, s kantónom Zürich 23,2 km a s kantónom Thurgau 10,4 km. 

Samotný kantón je rozdelený na tri časti: kantonálna oblasť pri Stein am Rhein býva označovaná ako *Horná časť kantóna*, tá pri Rüdlingene ako *Dolná časť kantóna*.

Vrch Randen, výbežok Jury, dáva Schaffhausenu pahorkovitý ráz, svahy sú pokryté rozsiahlymi lesmi. Vďaka tomu je popri Jure najlesnatejším kantónom. Najvyšší bod leží vo výške  pri Hagene na svahu Randenu.

## Dejiny
* 1045 – prvá zmienka o nellenburskom tržnom mieste *Scafhusun*
* 1049 – gróf Eberhard von Nellenburg založil kláštor *Allerheiligen*
* 1104 – vysviacka románskej katedrály pri *Allerheiligen* 
* 1218 – Schaffhausen sa stáva slobodným ríšskym mestom
* 1330 – cisár dal Schaffhausen do zálohu, mesto sa stalo habsbursko-rakúskym
* 1501 – Schaffhausen vstúpil do Švajčiarskej konfederácie
* 1589 – dokončenie čiastočných prác na mestskej pevnosti Munot 
* 1857 – otvorenie železnice Winterthur – Schaffhausen k Rýnskemu vodopádu  
* 1866 – dokončenie Moserovho valu a osídľovanie početných usadlostí na nábreží Rýna  
* 1944 – americké bombardéry omylom bombardovali mesto Schaffhausen 1. apríla; 44 mŕtvych
* 2001 – Schaffhausen oslavuje päťsté výročie vstupu do konfederácie

## Obyvateľstvo
V kantóne žilo k 31. decembru 2011 77 251 obyvateľov, z toho bolo 18 232 cudzincov (23,6 %).

### Obce
Nasleduje zoznam obcí s viac než tisíc obyvateľmi k 31. 12. 2011:

## Referencie

## Iné projekty

## Zdroj


Kategória:Kantóny vo Švajčiarsku
Shake It Up!

***Shake It Up!*** je americký seriál vysielaný na Disney Channel. V USA mal premiéru 7. novembra 2010, 29. januára 2011 sa však dostal už aj do Disney Channel CZ.
Seriál vytvoril Chris Thompson. Teraz sa pokojne môže zaradiť medzi najsledovanejšie seriály histórie Disney Channel, kam by sme mohli pridať aj napríklad Kúzelníci z Waverly, Hannah Montana, Jonas alebo Good Luck Charlie.

## Hrajú
*Bella Thorne (CeCe Jones)
*Zendaya (Rocky Blue)
*David Cleveland (Flynn Jones)
*Roshon Fegan (Ty Blue)
*Adam Irigoyen (Deuce Martinez)
*Kenton Duty (Gunter Hessenheffer)
*Caroline Sunshine (Tinka Hessenheffer)

## Dej
CeCe a Rocky (dve najlepšie kamarátky) už od detstva snívajú o tanečnej kariére. Tanečný program Na parket, Chicago! im sen umožní pomocou konkurzu. Dievčatá konkurz ovládnu, splnia si svoj sen a tancujú v tanečnom programe. Seriál sa točí okolo ich dobrodružstiev v  škole, doma, ale samozrejme aj na tanečnom parkete. Svoju snahu v televízii sa zviditeľniť (dostať sa do popredia Na parket, Chicago! alebo často dostať sólo) si plnia a čím ďalej, tým viac sa im to aj darí.

## Externé odkazy
* 

## Zdroj
* 

Kategória:Televízne seriály USA
Kategória:Televízne seriály z roku 2010
Kategória:Televízne seriály Disney Channel
Vodstvo Austrálie

náhľad|Mapa Austrálie s riekami a vodnými plochami
Nedostatok zrážok spôsobuje, že Austrália je najsuchším kontinentom s málo rozvinutou riečnou sieťou. Najmä vo vnútrozemí prevládajú občasné vodné toky, označované *creek*, ktoré sa napĺňajú vodou iba počas silnejších dažďov. 

Rieky vo vnútrozemí končia prevažne v menších jazerách, z ktorých najvýznamnejšie je Eyrovo jazero. Najvýznamnejšou riekou je Murray a jej prítok Darling, ktoré pramenia vo Veľkých predelových vrchoch. Množstvo vody v riekach sa mení podľa ročného obdobia a väčšina vody sa v letnom období stráca. Rieky majú veľmi malý sklon a mnohé sa využívajú na vodnú dopravu a na zavlažovanie.

Vo vnútrozemí sú často jediným zdrojom vody artézske pramene. Voda, ktorá sa dostáva pod zemský povrch v pohoriach na východe, sa po nepriepustných horninových vrstvách dostáva do vnútrozemia a v znížených miestach sa spravidla hromadí. Takéto miesta sa volajú *artézske panvy*. Pri prirodzenom alebo umelom porušení nepriepustnej vrstvy (napríklad vykopaním studne), dochádza k výverom vody. Voda v umelých vrtoch vyviera z hĺbky až niekoľko stoviek metrov. V dôsledku toho, že austrálsky kontinent pokrývajú rozsiahle púšte, je tam veľmi sucho, čo spôsobilo obrovské požiare v rokoch 2002 a 2005.  

Kategória:Geografia Austrálie
Amnestia

**Amnestia** () je hromadné odpustenie trestov za určité trestné činy prostredníctvom milosti najvyšších ústavných orgánov, obyčajne hlavy štátu. Na Slovensku vyhlasuje amnestiu prezident republiky.

Na rozdiel od individuálne udelenej milosti sa amnestia týka buď všetkých odsúdených alebo len niektorých skupín (napríklad len za niektoré zločiny). Môže byť obmedzená napríklad výškou trestu.

Pre našu krajinu sú významné dve amnestie: 
* amnestia prezidenta Havla z 1. januára 1990,
* amnestie V. Mečiara ako zastupujúceho prezidenta. 

## Referencie

## Iné projekty

Kategória:Trestné právo
Čiernohorské národné futsalové družstvo mužov

**Čiernohorské národné futsalové družstvo mužov** je národné družstvo mužov, ktoré reprezentuje Čiernu Horu v medzinárodných futsalových súťažiach a priateľských zápasoch. Funguje pod záštitou *Fudbalski Savez Crne Gore* (FSCG). Vzniklo po odtrhnutí sa Čiernej Hory od federácie Srbska a Čiernej Hory v roku 2006 a prvý zápas odohralo v roku 2007. Vo februári 2016 mu patrilo vo svetovom futsalovom rebríčku 67. miesto. 

## Vrcholné podujatia
Na majstrovstvá sveta FIFA sa čiernohorskému družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky 3 zápasy. V kvalifikácii na MS 2012 musela hrať Čierna Hora už predkvalifikačné kolo, v ktorom skončila na nepostupovom 3. mieste. Jediné víťazstvo zaznamenala s nováčikom kvalifikácie. 

Rovnako sa čiernohorské družstvo neprebojovalo ani na majstrovstvá Európy UEFA. Absolvovalo 4 kvalifikácie, prvú až v roku 2009 na ME 2010. Od začiatku muselo hrať už v predkvalifikačnom kole. Z toho prvého dokázalo postúpiť do hlavnej kvalifikácie; z toho druhého na ME 2012 však konečné 2. miesto znamenalo jeho koniec v súťaži. V kvalifikácii na ME 2014 sa mu podarilo postúpiť do hlavnej kvalifikácie, v ktorej ale prehralo všetky zápasy.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Čiernohorské národné futbalové mužstvo

## Externé odkazy
* Oficiálna stránka Fudbalski Savez Crne Gore   
* Zápasy družstva na futsalplanet.com  
* Čiernohorské družstvo v kvalifikácii na MS 2012 na oficiálnej stránke UEFA 

Kategória:Národné futsalové družstvá
Futsal
Národné
C.S. Marítimo

**Club Sport Marítimo** je portugalský profesionálny futbalový klub pochádzajúci z mesta Funchal, ktoré sa nachádza na súostroví Madeira. Bol založený 20. septembra 1910 pod názvom *Club Português de Sport Marítimo*. Prijal červené a zelené farby novej republikánskej vlajky Portugalska, aby sa odlíšil od konkurenčných klubov z Madeiry, ktorí využívali modrú a bielu farbu podľa vlajky starej monarchie. Názov klubu Marítimo je odvodený od skutočnosti, že mnoho hráčov pracovalo v dokoch v okolí Funchalu, ktorý tu bol prominentným zamestnávateľom. Club Sport Marítimo patrí medzi najlepšie portugalské kluby, o čom svedčí aj to, že A tím hráva najvyššiu portugalskú súťaž Primeira Liga a B tím hráva druhú najvyššiu súťaž Liga de Honra. Tiež je odborníkmi považovaný za 5. najlepší klub 20. storočia v Portugalsku.

Domáce zápasy hráva na štadióne Estádio dos Barreiros, ktorý má kapacitu 8&nbsp;922 miest. Klub je držiteľom jedného národného titulu, Majstrovstvá Portugalska vyhral v roku 1926 a už 8-krát sa zúčastnil prestížnej európskej pohárovej súťaže Pohára UEFA/Európskej ligy.

Marítimo má tiež klub vo volejbale, hádzanej a futsale.

## Úspechy

## Vitória S.C. v európskych súťažiach

## Nedávni tréneri
* Manuel Cajuda (Júl 2003-Aug 04)
* Mariano Barreto (Sept 2004-Marec 05)
* Juca (Marec 2005-Sept 05)
* João Abel *dočasne* (Sept 05)
* Paulo Bonamigo (Sept 2006-Máj 06)
* Ulisses Morais (Marec 2006–Marec 07)
* Alberto Pazos (Apríl 2007–Jún 07)
* Sebastião Lazaroni (Máj 2007-Máj 08)
* Lori Sandri (Jún 2008–Feb 09)
* Carlos Carvalhal (Feb 2009–Sept 09)
* Mitchell van der Gaag (Sept 2009–Sept 10)
* Pedro Martins (Sept 2011–)

## Externé odkazy
* Oficiálna stránka klubu  

## Zdroje
* 
* 

Kategória:Portugalské futbalové kluby
Kategória:Futbalové kluby založené v 1910
Kategória:Šport na Madeire
Juhoslovanské národné futsalové družstvo mužov

**Juhoslovanské národné futsalové družstvo mužov** bolo národné družstvo mužov, ktoré reprezentovalo Juhosláviu v medzinárodných futsalových zápasoch. Fungovalo pod záštitou *Fudbalski Savez Jugoslavije* (FSJ). 

Medzi rokmi 1987 až 1990, kedy existovalo, odohralo iba 4 oficiálne zápasy, z toho ani jeden nebol súťažný. Po rozpade Juhoslávie a vytvorení Zväzovej republiky Juhoslávie vzniklo . A neskôr si vytvorili aj ostatné juhoslovanské republiky vlastné futsalové výbery.

## Štatistika

## Pozri aj
* Juhoslovanské národné futbalové mužstvo
* Národné futsalové družstvo mužov Bosny a Hercegoviny
* Čiernohorské národné futsalové družstvo mužov
* Chorvátske národné futsalové družstvo mužov
* Macedónske národné futsalové družstvo mužov
* Slovinské národné futsalové družstvo mužov
* Srbské národné futsalové družstvo mužov

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Kategória:Futsal v Srbsku
Kvalifikácia na Majstrovstvá Európy UEFA vo futsale 2014

thumb

**Kvalifikácia na Majstrovstvá Európy UEFA vo futsale 2014** bola sa európska kontinentálna kvalifikácia vo futsale mužov o postup na ME 2014. Zúčastnilo sa jej rekordných 44 európskych štátov, ktoré súťažili o 11 miest na záverečný turnaj v 6 skupinách predkvalifikácie a 7 skupinách kvalifikácie. Prebiehala od 22. januára do 24. septembra 2013. 

Z predkvalifikácie postúpili víťazi skupín do hlavnej kvalifikácie a z kvalifikácie postúpili na záverečný turnaj víťazi kvalifikačných skupín. Tímy na druhých miestach a najlepší tím z tretích miest hrali play-off, z ktorého vzišli 4 víťazi, ktorí sa taktiež kvalifikovali na záverečný turnaj. Nováčikmi kvalifikácie boli , ,  a dokonca aj , ktorému UEFA priznala dočasné členstvo k 1. októbru 2012.

## Priamy postup
Priamo postúpila iba hostiteľská krajina, ktorá sa na záverečnom turnaji naposledy predstavila v roku 2010 a obsadila konečné delené 9. miesto:
*  

## Nasadenie do výkonnostných košov
;Predkvalifikácia

;Kvalifikácia

Pozn.: V zátvorke je uvedené umiestnenie v medzinárodnom futsalovom rebríčku k januáru 2013.

## Predkvalifikácia
### Skupina A
 Nice, Hall of Sports Charles Ehrman

### Skupina B
 Paola, Hibernians Pavillon

### Skupina C
 Kaunas, S.Darius & S.Girenas Sport Center

### Skupina D
 Blagoevgrad, Skaptopara

### Skupina E
 Andorra

### Skupina F
 Yverdon-les-Bains

## Kvalifikácia
### Skupina 1
 Bari-Andria

### Skupina 2
 Bratislava (Hant Arena)

Slovensko postúpilo do baráže ako najlepší tím z tretích miest.

### Skupina 3
 Jelgava

### Skupina 4
 Águilas

### Skupina 5
 Zrenjanin

### Skupina 6
 Rotterdam

### Skupina 7
 Erzurum

## Play-off

## Referencie

## Externé odkazy
* Kvalifikácia na stránke UEFA 
* Predkvalifikačné kolo , kvalifikačné kolo  a play off na stránke futsalplanet.com   

Kategória:Futsal v 2013
Kategória:Majstrovstvá Európy UEFA vo futsale
Radio i Televizija Crne Gore

**Radio i Televizija Crne Gore** skrátene **RTCG** je čiernohorská verejnoprávna inštitúcia, ktorej zložkami sú verejnoprávny rozhlas a televízia.

## História
### Rozhlas
Vôbec prvé vysielanie rozhlasových vĺn z Balkán sa uskutočnilo 3. augusta 1904 z vrchu *Volujica* blízko mesta Bar. Výstavbu vysielača na tomto mieste financoval Guglielmo Marconi výmenou za jeho desaťročný prenájom. 

Prvé pravidelné rozhlasové vysielanie na území dnešnej Čiernej Hory začalo 27. novembra 1944 z juhočiernohorského mesta Cetinje. *Radio Cetinje* vysielalo denne jednohodinový program v okruhu do 150 km od mesta.

Predchodca dnešného čiernohorského vysielateľa začal vysielať 30. apríla 1949 z hlavného mesta Titograd (dnes Podgorica) pod názvom *Radio Titograd* svoj niekoľkohodinový program. V roku 1990 došlo k premenovaniu stanice na *Radio Crne Gore*.

### Televízia
Za deň začiatku televízneho vysielania v Čiernej Hore sa považuje 4. máj 1964, kedy sa v centrálnom juhoslovanskom vysielaní odvysielala reportáž z regionálneho štúdia v Titograde. Odvtedy, až do roku 1991, vysielala čiernohorská televízia pod názvom *Televizija Titograd*. Nasledovala výroba televízneho týždenníka (od roku 1968) a každodenných správ z regiónu ( od roku 1971). 

Významným pre čiernohorskú televíziu bol rok 1984, kedy sa presťahovala do svojich nových priestorov. Vďaka priaznivým priestorovým a technickým podmienkam došlo k veľkému kvantitatívnemu aj kvalitatívnemu napredovaniu televízie. Produkovalo sa veľké množstvo inscenácií, programov pre deti a mládež, začalo sa s výrobou filmov.

V roku 1991 došlo k spojeniu štátnej televízie a rozhlasu do jedného celku pod názvom *Radio-televizija Crne Gore*. Počas rokov vojnového konfliktu v krajinách bývalej Juhoslávie bola televízia nástrojom propagandistického ovplyvňovania verejnej mienky a jej vysielanie nemožno nazvať „štandardným“. 

Od roku 1997 televízia začala vysielať v štandardnom režime na dvoch programoch. Od januára 2001 vysiela televízia svoje vysielanie aj prostredníctvom satelitu.

Od roku 2002 získala *Radio-televizija Crne Gore* štatút verejnoprávneho média.

## Súčasnosť
V súčasnosti čiernohorský verejnoprávny vysielateľ *Radio i Televizija Crne Gore* prevádzkuje 3 televízne a 2 rozhlasové stanice.

**Televízne stanice**
* TVCG 1
* TVCG 2
* TVCG Sat - nepretržité samostatné satelitné vysielanie prostredníctvom družice EUTELSAT s pokrytím územia Európy

**Rozhlasové stanice**
* Radio CG 1
* Radio CG 2

## Referencie

## Externé odkazy
* Oficiálna stránka RTCG

Kategória:Rozhlas v Čiernej Hore
Kategória:Čiernohorské rozhlasové stanice
Kategória:Televízia v Čiernej Hore
Andrejcová

**Andrejcová** môže byť:
* vrch v Nízkych Tatrách, pozri Andrejcová (vrch)
* útulňa v Nízkych Tatrách, pozri Útulňa Andrejcová
* ženský variant slovenského priezviska Andrejc
Marathios

**Marathios** (, ) je v gréckej mytológii nástupca sikyónskeho kráľa Marathónia.

Nástupcom sikyónskeho kráľa Marathónia bol Marathios, ktorý podľa starovekého autora Hieronyma nastúpil na trón v Sikyóne okolo roku 1530 pred Kr. a vládol do roku 1510 pred Kr. Hieronymus uvádza, že to bolo v čase, keď Mojžiš vyviedol Izraelitov z egyptského otroctva.

Antický autor Pausanias, ktorý píše aj o kráľoch Sikyónu sa o kráľovi Marathiovi nezmieňuje. Pausanias píše, že Orthopolis (predchodca Marathónia) mal dcéru Chrysorthu, ktorá mala s bohom Apolónom syna Koróna, následníka trónu v Sikyóne. Korónos mal potom dvoch synov, Koraka a mladšieho Lamedóna. Korax zomrel bez potomstva a práve v tej dobe prišiel z Tesálie Epópeus a prevzal v Sikyóne kráľovskú korunu. Väčšina antických autorov však uvádza, že po 20 ročnej vláde kráľa Marathónia sa kráľom v Sikyóne stal Echyreus a Epópeus bol až jeho druhým následníkom.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Tangipahoa (kmeň)

**Tangipahoa** (doslova *Zberači kukuričných klasov* alebo *Ľudia kukurice*) je zaniknutý indiánsky kmeň, ktorý patril do Muskogeskej jazykovej rodiny (Muskogean languages family).

## Kultúra
Tento malý kmeň žil pri dolnom toku rieky Mississippi (Louisiana), konkrétne pri rieke Tangipahoa, ktorá tečie na juh do jazera Pontchartrain. Kmeň Tangipahoa žil blízko kmeňa Acolapissa v regióne východne od New Orleans. Tangipahoa bol poľnohospodársky kmeň usadených lovcov a zberačov. Zameriavali sa na pestovanie kukurice, fazule a tekvice. Kultúrne patrili medzi juhovýchodné kmene. Koľko členov mal kmeň v raných časoch, nie je známe.

## Dejiny
Henri de Tonti spomína tento malý kmeň v roku 1682: o jeho domove na Mississippi, 12 míľ od dediny kmeňa Quinipissa. V apríli 1682 dorazila k ústiu Misissippi výprava dvoch francúzskych cestovateľov. Boli nimi Henri de Tonti a René-Robert Cavelier de La Salle často písaný len v skrátenej forme Robert de La Salle. V miestach, kde dnes leží New Orleans, ich napadol kmeň Quinipissa. La Salle ako odvetu vypálil niekoľko dedín kmeňa Tangipahoa. Tí, ktorí prežili útok Francúzov sa spojili s kmeňom Acolapissa, ktorý žil v susedstve. Dedina Tangipahoa sa stala jednou zo siedmich dedín kmeňa Acolapissa.

V roku 1702 sa ku kmeňu Acolapissa pridalo posledných 200 členov kmeňa Bayougoula. Neskôr sa kmeň Acolapissa, v ktorom žili aj zvyšky kmeňov Tangipahoa a Bayougoula, spojili s kmeňom Houma.

O jazyku kmeňa Tangipahoa nie je nič známe.

Kmeň Tangipahoa je považovaný za zaniknutý. Potomkovia kmeňov Tangipahoa, Acolapissa, Bayougoula a Mugulasha žijú spoločne s príslušníkmi kmeňa Houma a sú známi ako kmeň Houma.

## Zdroj
* História kmeňa Tangipahoa 
* Tangipahoa 

Kategória:Domorodí obyvatelia Severnej Ameriky
JPEG XR

**JPEG XR** (pôvodne **Windows Media Photo** a neskôr patentovaný po názvom  **HD Photo**) je proprietárny štandard pre kompresný algoritmus, vyvinutý firmou Microsoft. 

## História
Po nástupe digitálnej fotografie, vznikla potreba adekvátneho grafického formátu. Formát JPEG 2000 bol navrhnutý pre potreby digitálnej fotografie, ale doteraz (r.2013) sa nepresadil na trhu. 
* v máji 2006 Microsoft na konferencii WinHec predstavil nový formát "Windows Media Photo"
* v novembri 2006 bol "Windows Media Photo" premenovaný na "HD Photo"
* v júli 2007 Microsoft spolu s konzorciom  "Joint Photographic Experts Group" zahájilo štandardizačný proces, názov bol zmenený na "JPEG XR"
* v marci 2009 prijala Medzinárodná telekomunikačná únia ITU-T odporúčanie  ITU-T T.832
* v júni 2009 bol JPEG XR prijatý ako štandard ISO/IEC 29199-2

## Popis formátu
JPEG XR rozširuje možnosti staršieho JPEG formátu:

:; Podpora bezstratovej kompresie:
:: V JPEG XR algoritme sú kroky pri spracovaní dát pre bezstratovú aj stratovú kompresiu rovnaké, čo uľahčuje následnú konverziu do stratového formátu.

:; Lepšia stratová kompresia pri zachovaní rovnakej kvality obrázku:
:: Zdokonalený algoritmus, ktorý podporuje vyššiu kompresiu, pri rovnakej kvalite obrázku

:; Podpora segmentovej štruktúry obrázku (dlaždicová štruktúra):
:: Obrázok kódovaný v JPEG XR formáte môže byť rozdelený na segmenty, čo umožňuje rýchly prístup k jednotlivým častiam, bez potreby dekódovať celý obrázok. 

:; Podpora pre vyššiu farebnú hĺbku:
:: farebné modely RGB, CMYK, stupne šedi, viackanálové kódovanie farieb s ľubovoľným počtom kanálov 
:: 15-Bit a 16-Bit RGB (highcolor),
:: 24-Bit RGB (truecolor),
:: 48-Bit RGB (deepcolor),
:: 64-Bit/pixel CMYK
:: používa interné kódovanie farieb 

:; Podpora bitmapy priehľadnosti:
:: Podpora pre miešanie vrstiev pomocou Alfa kanálu, ktorý definuje hodnotu priehľadnosti pixelu

:; Podpora ukladania rozšírených metadát:
:: ICC profily pre rovnaké zobrazovanie na rozličných zariadeniach
:: Exif (Exchangeable image file format), informácie pridávané digit. fotoaparátmi do snímkov (pre digitálne fotografie)
:: XMP (Extensible Metadata Platform), štandard ISO 16684-1 pre metadáta (univerzálny, pre rozličné zdroje)

## Externé odkazy
*ISO/IEC:
**ISO/IEC TR 29199-1: 2011 Systémová architektúra JPEG XR 
**ISO/IEC 29199-5: 2010 Referenčný softvér
*ITU-T:
**ITU-T T.Sup2 (03/2011) Systémová architektúra JPEG XR 

Kategória:Grafické súborové formáty
Kategória:Microsoft
Kategória:Kompresné algoritmy
Kondenzácia (jazykoveda)

**Kondenzácia** je prostriedok pri odstupňovaní hustoty vetnej stavby. Jej podstata spočíva v tom, že istý dej sa nevyjadrí v rámci vety, ale vo forme vetného člena - použije sa neurčitý slovesný tvar.
Na ploche jednej jednoduchej vety umožňuje vyjadriť viacero implicitných predikácii uplatňovaním *kondenzátorov* (slovesné podstatné meno, neurčitok, prechodník, príčastie). Kondenzovaná veta je zložitá, bohato rozvinutá.

Kategória:Syntax
IONIS Education Group

**IONIS Education Group** je skupina súkromných vysokých škôl vo Francúzsku. Skupina vznikla v roku 1980 a má viac ako 35 000 študentov a 100 000 absolventov (v roku 2023). V súčasnosti vzdeláva v oblastiach obchodu, IT, letectva, energetiky, dopravy, biológie, manažmentu, financií, marketingu, komunikácii a dizajnu. Členmi skupiny je 29 škôl.

## Členovia

### IONIS Institute of Business
* Institut supérieur de gestion
* ISG Luxury Management
* ISG RH
* ISG Sport Business Management
* ISEG marketing and communication school
* ICS bégué
* ISEFAC 
* MOD'SPE Paris
* XP, the international esport & gaming school

### IONIS Institute of Technology
* Concours Advance
* École pour l'informatique et les techniques avancées
* École spéciale de mécanique et électricité
* École pour l'informatique et les nouvelles technologies
* IA Institut
* Institut polytechnique des sciences avancées
* Sup'Biotech
* E-artsup
* Epitech Digital
* Epitech Executive
* IONIS School of Technology and Management
* Coding Academy
* SecureSphere by EPITA
* Supinfo
* Web@cademy

### IONIS Education Solutions
* École des technologies numériques appliquées
* Fondation IONIS
* IONIS 361
* IONISx
* PHG Academy

## Externé odkazy
* IONIS Education Group (oficiálna stránka) 
* IONIS International 

Kategória:Školy vo Francúzsku
Echyreus

**Echyreus** (, ) je v gréckej mytológii nástupca sikyónskeho kráľa Marathia.

Echyreus, nástupca sikyónskeho kráľa Marathia podľa starovekého autora Hieronyma nastúpil na trón v Sikyóne okolo roku 1510 pred Kr. a vládol do roku 1455 pred Kr. 

Antický autor Pausanias, ktorý píše aj o kráľoch Sikyónu sa o kráľovi Echyreovi nezmieňuje. Pausanias píše, že Chrysorthé, dcéra kráľa Orthopola mala s bohom Apolónom syna Koróna, ktorý sa stal kráľom v Sikyóne. Korónos mal potom dvoch synov, Koraka a mladšieho Lamedóna. Korax zomrel bez potomstva a práve v tej dobe prišiel z Tesálie Epópeus a prevzal v Sikyóne kráľovskú korunu. Iní antickí autori však uvádzajú, že Korax sa stal kráľom až po 55 ročnej vláde kráľa Echyrea.

Menoslov mýtických kráľov Sikyónu, zaznamenaný od kráľa Orthopola, v zoznamoch Pausania a Eusebia z Kaisareie:

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Televizija Slavonije i Baranje

**Televizija Slavonije i Baranje** alebo **Slavonska televizija** (doslova *Televízia Slavónska a Barane*) je tretia chorvátska lokálna televízia. Vysiela od 7. októbra 1992 zo Slavónska 24 hodín denne. Meno Slavonska televizija bolo zmenené na Televizija Slavonije i Baranje, keď bol vydaný nový zákon o telekomunikáciách.

V roku 2007 televízia oslávila 15 rokov úspešného vysielania. 

## Externé odkazy
* Oficiálna webstránka

Kategória:Televízne stanice v Chorvátsku
Kategória:Slavónsko
Palau Sant Jordi

**Palau Sant Jordi** (doslova *Palác Svätého Juraja*) je multifunkčná športová aréna v Barcelone, v Španielsku. Je súčasťou olympijského komplexu Anella Olímpica a bola otvorená 21. septembra 1990. Jej maximálna kapacita je 17 000 divákov (basketbal), ale pre koncerty či iné kultúrne podujatia sa môže zvýšiť až na 24 000 divákov. 

Bola jedným z hlavných dejísk Letných olympijských hier 2012. Konali sa tu súťaže v hádzanej, volejbale a v športovej gymnastike.

## Športové podujatia
Aréna bola dejiskom niekoľkých významných športových podujatí:
* Halové majstrovstvá sveta v atletike 1995
* Final four basketbalovej Euroligy mužov 1998, 2003 a 2011
* Finále Davisovho pohára 2000 a 2009
* Majstrovstvá sveta v plaveckých športoch 2003kvôli tomuto podujatiu bol v aréne dočasne inštalovaný bazén
* Majstrovstvá sveta v plaveckých športoch 2013 
* Majstrovstvá sveta v hádzanej mužov 2013 
* Majstrovstvá sveta v basketbale mužov 2014

## Galéria

Súbor:Palau Sant Jordi Barcelona Catalonia 2.jpg
Súbor:Palau Sant Jordi Barcelona Catalonia.jpg
Súbor:Palau Sant Jordi i arbres.JPG
Súbor:ROlampice Barcelona (11).JPG
Súbor:BCN-EstadiOlimpic-4860.jpg|Pohľad na komplex Anella Olímpica


## Referencie

* Technické parametre arény  (po katalánsky)

## Iné projekty

## Externé odkazy
* Profil arény na stránke mesta (po katalánsky)

## Zdroj

Kategória:Šport v Barcelone
Kategória:Športové haly v Španielsku
Kategória:Stavby v Barcelone
Kategória:Architektúra z 1990
Kvalifikácia na Majstrovstvá sveta vo florbale žien 2013

**Kvalifikácie na Majstrovstvá sveta vo florbale žien 2013**, ktorú organizuje Medzinárodná florbalová federácia (IFF), sa zúčastnilo 18 štátov, ktoré bojovali o 11 miest na záverečný turnaj v 4 skupinách na 3 kontinentoch. Prebiehala od 29. januára do 23. februára 2013.

## Priamy postup
Priamo z MS 2011 postúpilo najlepších 5 tímov, medzi ktorými figuruje aj hostiteľská krajina:
* 
* 
*  *(organizátor)*
* 
* 

## Amerika
 Kanada, Marham (Ontário), Cornell Community Center, 1.2. február 2013

## Ázia a Oceánia
 Kórejská republika, Poncheon City, Dae Jin University Hall, 21.23. február 2013

## Európa
### Skupina 1
 Lotyšsko, Valmiera, 29. január2. február 2013

### Skupina 2
 Poľsko, Babimost, Olimpia Arena, 30. január2. február 2013

## Referencie

## Externé odkazy
* Americká kvalifikácia
* Ázijsko-oceánska kvalifikácia
* Európska kvalifikácia 1
* Európska kvalifikácia 2

Kategória:Florbal v 2013
Kategória:Majstrovstvá sveta vo florbale žien
Európsky systém účtov

**Európsky systém účtov** alebo **Európsky systém národných účtov** (skr. *ESÚ* alebo *ESNÚ* alebo *ESA*; angl. *European System of Accounts* - skr. *ESA*) je súhrnné označenie nasledujúcich metodík národného účtovníctva:
***Európsky systém integrovaných ekonomických účtov**
**Európsky systém integrovaných ekonomických účtov (prvé vydanie) z roku 1970 (tzv. ESÚ 70 alebo ESNÚ 70 alebo ESA 70) - vychádza z metodiky OSN nazývanej System of National Accounts 1968 (SNA 1968)
**Európsky systém integrovaných ekonomických účtov, druhé vydanie z roku 1979 (tzv. ESÚ 79 alebo ESNÚ 79 alebo ESA 79)
***Európsky systém národných a regionálnych účtov**:
**Európsky systém národných a regionálnych účtov v Spoločenstve z roku 1995 (tzv. ESNÚ 95 resp. ESÚ 95 alebo ESA 95) - vychádza z metodiky OSN nazývanej System of National Accounts 1993 (SNA 1993)
**Európsky systém národných a regionálnych účtov v Európskej únii z roku 2010 (tzv. ESNÚ 2010 resp. ESÚ 2010 alebo ESA 2010) - vychádza z metodiky OSN nazývanej System of National Accounts 2008
Európsky systém národných a regionálnych účtov v Európskej únii

**Európsky systém národných a regionálnych účtov v Európskej únii** (skr. ESNÚ 2010; angl. *European System of National and Regional Accounts in the European Union*) alebo menej presne **Európsky systém (národných) účtov 2010** (skr. *ES(N)Ú 2010* alebo *ESA 2010*; angl. *European System of Accounts 2010*, skr. *ESA 2010*) je metodika národného účtovníctva určená pre štáty EÚ. 

Je rozšírením a aktualizáciou ESNÚ 95. Zároveň je to vlastne implementácia systému System of National Accounts 2008, ktorý vydala OSN (v spolupráci s ďalšími inštitúciami), na európske podmienky. 

V marci 2013 bol ESNÚ 2010 prijatý Európskym parlamentom, po následnom schválení Radou v roku 2013 má byť implementovaný členskými štátmi EÚ koncom roka 2014.

Štruktúra ESNÚ 2010 pozostáva z dvoch hlavných súborov tabuliek:
* účtov inštitucionálnych sektorov
* systému input-output tabuliek a odvetvových účtov

## Zdroje
* Text návrhu
* Postup procesu schvaľovania
* Vysvetlenia zmien
*http://www.neurope.eu/article/semeta-welcomes-revision-european-system-accounts

Kategória:Národné účtovníctvo
Bedári (film z roku 2012)

***Bedári*** (orig. *Les Misérables)* je britský muzikálový film režiséra Toma Hoopera z roku 2012. Námetom filmu bol rovnomenný muzikál z roku 1980, ktorý bol založený na románe rovnakého názvu od Victora Huga. Rozpočet filmu bol 61 miliónov amerických dolárov, (približne 47 miliónov € v januári 2013). Slovenská premiéra filmu bola 3. januára 2013.

Na Zatých Glóbusoch konaných v januári 2013 film získal ocenenie za najlepší film v kategórii muzikál/komédia. Hugh Jackman vyhral kategóriu najlepší herec v muzikáli/komédii a Anne Hathaway kategóriu najlepšia herečka vo vedľajšej úlohe.

## Referencie

## Externé odkazy
* Oficiálna stránka filmu 
* 
* 

Kategória:Filmy režírované Tomom Hooperom
Kategória:Filmy z 2012
Kategória:Britské filmy
Kategória:Filmy podľa muzikálov
Kategória:Filmové muzikály
Kategória:Filmy podľa názvu
NEC

**NEC Corporation** (transkripciou: *Nippon denki kabušiki gaiša*) je japonský medzinárodný poskytovateľ služieb a produktov v informačných technológiách so sídlom v meste Tokyo. NEC poskytuje informačné technológie a sieťové riešenia podnikom, poskytovateľom komunikačných služieb a vládnym agentúram. 

Spoločnosť bola známa ako **Nippon Electric Company, Limited** pred rebrandingom v roku 1983, odkedy je známa len ako NEC. Jej spoločnosť NEC Semiconductors bola jedným z najväčších výrobcov polovodičov pred tým, ako sa zlúčila s Renesas Electronics. NEC je člen skupiny Sumitomo Group. 

Dnes sa snažia vyrábať elektroniku ako napríklad notebooky  NEC VersaPro v cenovo dostupnejšej kategórií s ohľadom na vyšší výkon, na úkor dizajnu.

## Externé odkazy
* oficiálna stránka 
* oficiálna stránka (medzinárodná) 

Kategória:Podniky v Japonsku
Bedári (rozlišovacia stránka)

**Bedári** môže byť:
*množné číslo slova bedár
*román Victora Huga, pozri Bedári
*muzikál podľa námetu románu, pozri Bedári (muzikál)
*film Claude Leloucha z roku 1996, pozri Bedári (film z roku 1996)
*film podľa námetu muzikálu, pozri Bedári (film z roku 2012)
Sanyo

thumb|Kazetový prehrávač Sanyo MGP-27 z konca 80. rokov.
**SANYO Electric Company, Limited** (transkripcia: *Sanjó denki kabušiki gaiša*) je japonská elektrotechnická spoločnosť a člen Fortune 500 so sídlom v japonskom meste Moriguči v prefektúre Osaka. Spoločnosť sa zameriava na stredný trh a má vyše 230 pobočiek a dcérskych firiem.

21. decembra 2009 ukončil Panasonic akvizíciu 50,2 % akcií Sanya v hodnote 400 miliárd jenov (cca 3,5 miliardy eur), čím sa Sanyo stala dcérskou firmou Panasonicu. V júli 2010 Panasonic oznámil, že získa aj zvyšné akcie Sanya. 

Kategória:Podniky v Japonsku
Kategória:Výrobcovia audiotechniky